Diari Oficial de la Generalitat Valenciana


Sumari del DOGV 9630, del 03-07-2023 (2023/7416)

Extracte de la Resolució de 21 de juny de 2023, del vicerectorat d'Innovació i Transferencia, de la Universitat de València, per la qual es convoquen i s'aproven les bases reguladores dels premis MindInnFOOD & MindInnFEED, de la Universitat de València, dirigits a estudiants de grau, màster i doctorat oficials de la Universitat de València del curs 2023-2024, amb el mecenatge de Santander Universidades i en el marc del programa internacional d'innovació docent en emprenedoria universitària «UVemprén Aprèn».
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9630

Data del DOGV
:   03-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7416


Data del document
:   26-06-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * distinció honorífica

Extracte de la Resolució de 21 de juny de 2023, del vicerectorat d'Innovació i Transferencia, de la Universitat de València, per la qual es convoquen i s'aproven les bases reguladores dels premis MindInnFOOD & MindInnFEED, de la Universitat de València, dirigits a estudiants de grau, màster i doctorat oficials de la Universitat de València del curs 2023-2024, amb el mecenatge de Santander Universidades i en el marc del programa internacional d'innovació docent en emprenedoria universitària «UVemprén Aprèn». [2023/7416]  
BDNS (identif.): 705718.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/705718  
  
Primer. Beneficiaris  
Estudiants de grau, màster i doctorat oficials de la Universitat de València que s'hagen matriculat en el curs acadèmic 2023-2024.  
  
Segon. Objecte  
El vicerectorat d'Innovació i Transferència convoca vint places per a participar en el programa formatiu i optar als premis de la segona edició del MindInnFOOD & MindInnFEED, Universitat de València, amb l'objectiu de reunir idees de sostenibilitat alimentària segures i de qualitat, tant en alimentació humana com animal i brindar l'oportunitat a les persones que participen en aquest concurs d'adquirir formació per a generar idees de negoci innovadores i formular projectes emprenedors d'impacte (ambiental, gastronòmic, educació nutricional, social i econòmic), adquirir noves experiències i establir contactes a través de la seua participació en activitats formatives específiques en competències emprenedores.  
  
Tercer. Bases reguladores  
La convocatòria està publicada en l'URL:  
https://links.uv.es/uvempren/2ed\_MindInnfoodfeed\_2023\_val  
  
Quart. Quantia  
Aquesta convocatòria consisteix en vint places per a participar en activitats formatives específiques que permeten a les persones participants generar i dissenyar una idea de negoci innovadora de triple impacte en el sector agroalimentari.  
Un premi MindInnFOOD & MindInnFEED UV de 300 € per a les millors idees de negoci amb projectes innovadors en el sector alimentari, amb la finalitat de promoure i impulsar l'emprenedoria agroalimentària sostenible, segura i de qualitat en la comunitat universitària, i que és compatible amb altres premis previstos en aquesta convocatòria.  
  
Premi especial MindInnFOOD & MindInnFEED UV de 800 € per al millor projecte emprenedor del concurs.  
La Universitat de València aportarà per al finançament d'aquest programa fins a un màxim de 1.100 € amb càrrec al capítol IV de la classificació econòmica de la despesa, orgànica 7717305819 i específica 52155396 del pressupost per a l'exercici 2023 de la Universitat de València, destinats a sufragar els premis MindInnFOOD & MindInnFEED UV previstos en aquesta convocatòria.  
  
Cinqué. Termini de presentació de sol·licituds  
El termini de presentació de sol·licituds comença l'endemà de la publicació de l'extracte d'aquesta convocatòria en el Diari Oficial de la Generalitat Valenciana i acaba el 18 de setembre de 2023.  
  
València, 21 de juny de 2023.- La vicerectora d'Innovació i Transferència (p. d. DOGV 30.05.2022): Rosa María Donat Beneito.